એ ઘડીએ, એક નાનકડી છોકરીના હાથમાંથી બાવડા પર પહેરવાનું બાજુબંધ નીચે પડી ગયું એ બેકનર જોઈ ગયો હતો. એણે એ પણ જોયું, કે ત્રણેક વર્ષનો એક છોકરો એ બાજુબંધ લઈને રમતો-રમતો બંકરમાં પહોંચી ગયો હતો. બેકનરે બધાને કહી દીધું, કે બંકરની અંદર ગયેલા બધા જ લોકોને ગેસ વડે ગુંગળાવીને મારી નાખવામાં આવ્યા હતા! લાશોના પીરામીડ જેવા મોટા ઢગલામાંથી લાશોને છૂટી પાડીને સળગાવવા લઈ જવા માટે સૈનિકોની ટૂકડીઓને મોકલવામાં આવી હતી. ત્યાં એકઠા કરવામાં આવેલા બધા જ યહૂદીઓ બે દિવસમાં ખતમ થઈ ચૂક્યા હતા. બંધ પિંજરાની અંદર પોતાનો વારો આવવાની રાહ જોઈને બેઠેલો બેકનર કોઈક રીતે ટોઈલેટ સુધી પહોંચીને શૌચાલયના ખાડામાં ઊતરી ગયો હતો. ડોક સુધી આવી જતા એ માનવીય કચરાની અંદર એ ત્રણ દિવસ સુધી પડ્યો રહ્યો હતો. તેના મોં પર તો માખીઓએ ઘર બનાવી લીધું હતું!